Viestintäsuunnitelma, hall.10.10.2022

 **Uudenmaan kansallinen senioripiiri ry**

**Viestinnän toimintasuunnitelma 2023**

Uudenmaan piirin viestintä on kaksisuuntaista yhteistyötä yhdistysten ja piirihallituksen viestintätiimin kesken.

Piirin viestinnän tavoitteet ovat
\*Lisätä piirin ja yhdistysten näkyvyyttä;
\*Pitää jäsenistön mielenkiinto yllä piirin ja yhdistysten toimintaa kohtaan;
\*Houkutella ja innostaa uusia jäseniä liittymään toimintaan;
\*Tukea piirin edunvalvontaa *(vai vaikuttamista?)*

Keinot ovat **koulutuksen** ja kokemusten vaihtoa varten järjestettyjen tilaisuuksien järjestäminen yhdistysten viestintähenkilöille. Koulutus vuoden ensimmäisellä neljänneksellä ja keskustelutilaisuus vuoden viimeisellä neljänneksellä.

Alueelliset **KILTA-koulutukset** jatkuvat yhdistysten KILTA-käyttäjien toiveitten mukaisesti.

Piirin **Facebook-sivujen** päivittäminen vähintään kerran viikossa. Piirin hallituksen viestintätiimi pitää jatkuvaa keskusteluyhteyttä yhdistysten tiedottajiin viestintämateriaalin keräämiseksi.

Piirin **Nettisivuilla** kerrotaan ajankohtaisista asioista. Piirin viestintätiimi vastaa päivittämisestä.

**”Uudenmaan piirin hallitus tiedottaa”** keväällä ja syksyllä jokaiselle yhdistykselle suunnatulla kiertokirjeellä tulevan vuosipuoliskon ohjelmasta. Tiedotteessa on myös lyhyt puheenjohtajan tervehdys jäsenistölle.

 **Paikallislehtiin** pyritään saamaan juttuja paikallisten yhdistysten ja piirin toiminnasta.

Yhdistyksiä kannustetaan julkaisemaan juttuja tapahtumista **Patina-lehteen.** Piirin tapahtumista tehdään uutisia ja juttuja julkaistavaksi Patina-lehdessä.

Vuoden 2023 eduskuntavaalien **teemoista ja PENKin edunvalvontateemoista** viestitään lehdistössä ja yhdistyksille mahdollisuuksien mukaan.

*(Osallistuminen Uudenmaan alueella messuille ja/tai markkinoille esim.* ***RoSe-hankkeen*** *puitteissa).*